Σαλαχεντίν Μπασίρ

Ο Σαλαχεντίν Μπασίρ (αραβ: صلاح الدين بصير;) είναι  Μαροκινός βετεράνος ποδοσφαιριστής. Γεννήθηκε στις 5 Σεπτεμβρίου του 1972, στη συνοικία Derb Ghallef της Καζαμπλάνκας του Μαρόκου. Ο Μπασίρ υπήρξε  ένας από τους σπάνιους σέντερ φορ της εποχής του με ύψος λιγότερο από 1,75μ. Αυτό το έλλειμμα το αντιστάθμισε με την ταχύτητά του, την τεχνική του κατάρτιση και την δεινή εκτελεστική του ικανότητα, που τον έκαναν μόνιμη απειλή για την αντίπαλη εστία.

Καριέρα
Ο Μπασίρ ξεκίνησε την ποδοσφαιρική του καριέρα το 1983 στην Ακαδημία της Ραζά Καζαμπλάνκα και αφού πέρασε από όλες τις ηλικιακές κατηγορίες έφτασε, σε ηλικία 19 ετών, να αγωνιστεί στην Α’ κατηγορία ποδοσφαίρου του Μαρόκου με την πρώτη ομάδα του συλλόγου.

Το 1996 κέρδισε το νταμπλ της χώρας προτού μεταγραφεί στη Σαουδαραβική Αλ Χιλάλ, με την οποία  κέρδισε το Κύπελλο Κυπελλούχων Ασίας και το Σούπερ Καπ Ασίας.Asian Club Competitions 1996/97 Σημείωσε δε 14 γκολ σε 24 αγώνες πρωταθλήματος.

Το 1996 μετακόμισε στην Ισπανία όπου υπήρξε μέλος της χρυσής γενιάς  της  Ντεπορτίβο Λα Κορούνια, με την οποία κατέκτησε την Πριμέρα Ντιβισιόν και το Σούπερ Καπ Ισπανίας.

Το καλοκαίρι του 2001, ο Μπασίρ μετακόμισε στη γαλλική Λιλ, σκοράροντας 11 τέρματα σε 33 αγώνες πρωταθλήματος, αγωνιζόμενος  και σκοράροντας παράλληλα στο Τσάμπιονς Λιγκ και το Κύπελλο ΟΥΕΦΑ.

Το καλοκαίρι του 2002, ο Μπασίρ εντάχθηκε στο δυναμικό του Άρη Θεσσαλονίκης 2002: Ο Σαλαχεντίν Μπασίρ στον Άρη! (βίντεο), με τη φανέλα του οποίου ολοκλήρωσε την ποδοσφαιρική του καριέρα. Η μεταγραφή του στον Άρη υπήρξε η αιτία της παραίτησης του μέχρι τότε προέδρου της ομάδας, Αλκέτα Παναγούλια, καθώς εξέφρασε τις ζωηρές διαφωνίες του για τη δαπανηρή μεταγραφή του Μαροκινού ποδοσφαιριστή. Εκ των υστέρων αποδείχθηκε, ότι ο παίκτης είχε ενταχθεί στον Άρη παρά τα σοβαρά προβλήματα τραυματισμών που κουβαλούσε. Ο Μπασίρ τελικά πραγματοποίησε το ντεμπούτο του με τους «κίτρινους» στο εκτός έδρας νικηφόρο αγώνα κόντρα στην Α.Ε. Χανίων στις 11 Αυγούστου 2002 (τελικό σκορ 0-4).Περίπατος από τον Αρη στα Χανιά με νίκη 4-0 για το θεσμό του Κυπέλλου Ελλάδας.

Το μοναδικό του τέρμα με τη φανέλα του  Άρη, σημειώθηκε στις 31 Αυγούστου 2001, στον εντός έδρας αγώνα πρωταθλήματος κόντρα στον Πανιώνιο.Άρης-Πανιώνιος 1-0 31/08/2001

Συνολικά, στον Άρη, ο Μπασίρ πέρασε και… δεν ακούμπησε. Μονίμως αγωνιστικά ανέτοιμος λόγω τραυματισμών, αποχώρησε με 16 συμμετοχές και 1 τέρμα (12 συμμετοχές στο Πρωτάθλημα  με 1 τέρμα και δυο ασίστ  καθώς και  4 συμμετοχές στο Κύπελλο Ελλάδας).  Ειδικότερα ένας τραυματισμός του Μπασίρ σε ένα φιλικό με την Κασσάνδρα, τον κράτησε μακριά από τους αγωνιστικούς χώρους για μεγάλο διάστημα.

Επανήλθε, και στις 17 Μαΐου 2003 έπαιξε στον τελικό του Κυπέλλου Ελλάδας 2003, όπου η ομάδα του ηττήθηκε.

Επέστρεψε στη χώρα του και φόρεσε ξανά τη φανέλα της Ραζά Καζαμπλάνκα αλλά λίγο καιρό αργότερα,  μια αποτυχημένη επέμβαση στο γόνατο, τον ανάγκασαν να τερματίσει την καριέρα του. Είπε χαρακτηριστικά: "Η καριέρα ενός ποδοσφαιριστή έχει περιορισμένη διάρκεια. Η δική μου τελείωσε λόγω ενός επαναλαμβανόμενου τραυματισμού στο γόνατο".Salaheddine Bassir troque le football contre les affairesبصير: الملك أنقذ مسيرتي الكروية والرجاء علماتني الكرة وخطأ طبي دمر حياتي وأنا جاهز للتدريب والتسيير.

Εθνική Μαρόκου
Ο Μπασίρ αγωνίστηκε αρχικά με τις μικρές (Κ20 και Κ23) εθνικές ομάδες της χώρας του και πραγματοποίησε το ντεμπούτο του με την Εθνική Μαρόκου στις 7 Νοεμβρίου 1994 εναντίον του Εθνική Καμερούν.

Υπήρξε ο πρώτος σκόρερ του Μαρόκου στον προκριματικό γύρο για το Παγκόσμιο Κύπελλο του 1998, με 4 γκολ. Αγωνίστηκε και στην τελική φάση του τουρνουά εκείνου ενώ στέφθηκε και πρώτος σκόρερ στο Τουρνουά Χασάν ΙΙ το 1996 και το 1998. Έπαιξε επίσης σε τρία Κύπελλα Εθνών Αφρικής (το 1998, το 2000 και το 2002).

Με 27 γκολ είναι ο δεύτερος  σκόρερ σε όλη την ιστορία της Εθνική Μαρόκου, πίσω μόνο από τον Ahmed Faras που έχει 43.

Μετά το τέλος της καριέρας του ως ποδοσφαιριστής, ο  Μπασίρ ξεκίνησε διάφορες επιχειρηματικές δραστηριότητες: άνοιξε ένα καφέ στην Καζαμπλάνκα και δοκίμασε τις δυνάμεις του στο Beach Soccer.  Για κάποιο διάστημα υπήρξε επίσης μέλος της κριτικής επιτροπής του διάσημου σόου "Al Kadam Dahabi" (Το Χρυσό Πόδι), μιας μαροκινής τηλεοπτικής εκπομπής που ξεκίνησε το 2004 με στόχο να ανακαλυφθούν τα καλύτερα ταλέντα στο μαροκινό ποδόσφαιρο.Un show grandiose.

Τον Αύγουστο του 2009, διορίστηκε στη θέση του τεχνικού συμβούλου στη Raja CA, μαζί με τους Abdelmajid Dolmy και Youssef Rossi.Dolmy, Bassir et Rossi désignés conseillers techniques du Raja

Τον Σεπτέμβριο του 2011 διορίστηκε μαζί με τον Youssef Rossi ως επικεφαλής του τεχνικού τμήματος.

Τον Αύγουστο του 2011 διορίστηκε σύμβουλος του Mohammed VI Foundation of Sports Champions.Résolutions de l'Assemblée Générale Constitutive de la Fondation Mohammed VI des Champions Sportifs.

Στις 23 Δεκεμβρίου 2013 στο Βασιλικό Παλάτι της Καζαμπλάνκας, τιμήθηκε, παραλαμβάνοντας ένα βασιλικό δώρο, όταν ο Βασιλιάς Μοχάμεντ ΣΤ' δεξιώθηκε την ομάδα της Ράτζα CA που κατόρθωσε να φτάσει στον τελικό του Παγκοσμίου Κυπέλλου Συλλόγων του 2013.SM le Roi offre une réception en l'honneur des membres de l'équipe de football du Raja Club Athletic Consécration royale pour le RajaFormer Moroccan International Player Receives Royal Gift, Public Outrage Mounts

Διακρίσεις

Με συλλόγους: 
"Ραζά Καζαμπλάνκα"
 Πρωτάθλημα ποδοσφαίρου Μαρόκου: (1) 1995/1996
 Κύπελλο Μαρόκου : (1) 1996

"Αλ Χιλάλ'"
 Κύπελλο Κυπελλούχων Ασίας : 1997
 Σούπερ Καπ Ασίας: 1997

"'Ντεπορτίβο Λα Κορούνια'"
 Πριμέρα Ντιβισιόν: (1) 2000
 Σούπερ Καπ Ισπανίας: (1) 2000

Παραπομπές

 Πηγές 

 Προφίλ του Σ.Μπασίρ στο transfermarkt.com
 Héros d’un jour : Salaheddine Bassir (2/15)
 Salaheddine Bassir

Κατηγορία:Μαροκινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Μαρόκου
Κατηγορία:Μαροκινοί ποδοσφαιριστές στο εξωτερικό
Κατηγορία:Ποδοσφαιριστές Ραζά Κλεμπ Ατλετίκ
Κατηγορία:Ποδοσφαιριστές Αλ Χιλάλ ΦΚ
Κατηγορία:Ποδοσφαιριστές Σαουδαραβικού Επαγγελματικού Πρωταθλήματος
Κατηγορία:Ποδοσφαιριστές Ντεπορτίβο Λα Κορούνια
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές Άρη Θεσσαλονίκης
Κατηγορία:Ξένοι ποδοσφαιριστές στην Ελλάδα
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές στους Θερινούς Ολυμπιακούς Αγώνες 2000
Κατηγορία:Ποδοσφαιριστές Παγκοσμίου Κυπέλλου 1998
Κατηγορία:Ποδοσφαιριστές Κυπέλλου Εθνών Αφρικής 1998
Κατηγορία:Ποδοσφαιριστές Κυπέλλου Εθνών Αφρικής 2000
Κατηγορία:Ποδοσφαιριστές Κυπέλλου Εθνών Αφρικής 2002